
Το Χαμπέρι 

για την ενημέρωση και την οριζόντια επικοινωνία στη Νέα Φιλαδέλφεια 



ΑΛΣΟΣ Ν. ΦΙΛΑΔΕΛΦΕΙΑΣ: 
ΔΑΣΟΣ ΜΕΣΑ ΣΤΗΝ ΠΟΛΗ 

Αρθρο ειδικού επιστημονικού συνεργάτη για το χθες, το σήμερα 
και το αύριο ενός μοναδικού πνεύμονα πρασίνου για όλο το λεκανοπέδιο της Αττικής 



Το Αλσος της Ν. Φιλαδέλφειας 
αποτελεί έναν από τους ελά¬ 
χιστους χώρους πρασίνου με 
δασικό χαρακτήρα εντός του 
αστικού ιστού του λεκανοπε¬ 
δίου. Πρόκειται για ένα δάσος 
μέσα στην πόλη, με ό,τι μπορεί 
αυτό να σημαίνει για την ευζω¬ 
ία των κατοίκων του δήμου και 
την βελτίωση του μικροκλίμα- 
τος της περιοχής. 

Καταλαμβάνει έκταση 423 
στρεμμάτων. Η πρώτη δενδροφύ¬ 
τευση της έκτασης έγινε το 1914. 
Κατόπιν αναδασώθηκε το 1939 
και το 1948. Οι πιο πρόσφατες 
δενδροφυτεύσεις πραγματοποι¬ 
ήθηκαν την διετία 1994-95. Η δι¬ 
αχείρισή του ανήκει στον Δήμο 
Φιλαδέλφειας-Χαλκηδόνας. Βάσει 
του Γενικού Πολεοδομικού Σχεδί¬ 
ου, το άλσος υπάγεται στο σχέδιο 
πόλης ως χώρος ειδικών χρήσεων, 
διατηρεί όμως το δασικό του χα¬ 
ρακτήρα και προστατεύεται από 
τη δασική νομοθεσία. Ωστόσο, δεν 
είναι λίγες οι παρεκκλίσεις (οικοδο¬ 
μικές, χωροταξικές κλπ.) που έχουν 
υλοποιηθεί εντός του εξαιτίας των 
κατά καιρούς σχεδίων «ανάπλα¬ 
σης» ή και άλλων, μεμονωμένων 
παρεμβάσεων. 

Για την «ανάπλαση» του Άλ¬ 
σους έχουν γίνει αρκετές μελέτες 


τις τελευταίες δεκαετίες: κάποιες 
ήταν πιο «φιλόδοξες» και προέ- 
βλεπαν εναέρια τρενάκια και πισί¬ 
νες ολυμπιακών διαστάσεων, ενώ 
κάποιες άλλες ήταν πιο επιστη¬ 
μονικά τεκμηριωμένες. Πάντως, 
οι περισσότερες δημοτικές αρχές 
που δεν αδιαφόρησαν για το Άλ¬ 
σος, οραματίστηκαν αναπλάσεις 
εισπρακτικού χαρακτήρα, με εμφα¬ 
νή πλέον τα απομεινάρια αυτής της 
πολιτικής στο σώμα του. Η σημε¬ 
ρινή εικόνα του Άλσους προδίδει 
εγκατάλειψη και αδιαφορία από τη 
δημοτική αρχή. 

Γεωπονική εικόνα 

Η υπάρχουσα βλάστηση βρί¬ 
σκεται γενικά σε καλή κατάσταση. 
Τα είδη που κυριαρχούν είναι το 
πεύκο, το κυπαρίσσι, ο ευκάλυπτος, 
και η κουκουναριά. Η θαμνώδης 
βλάστηση απουσιάζει με ελάχιστες 
εξαιρέσεις, ενώ περιμετρικά της 
λίμνης υπάρχουν και μερικά καλ¬ 
λωπιστικά φυτά. Οι λιγοστοί ενα- 
πομείναντες φοίνικες είναι πλήρως 
κατεστραμμένοι από το σκαθάρι. 

Ουσιαστικά το Άλσος στε¬ 
ρείται ποικιλίας ειδών. Τα δέντρα 
είναι περίπου της ίδιας ηλικίας, με 
αποτέλεσμα να κινδυνεύουν σε 
περίπτωση εμφάνισης ασθενειών. 
Το έδαφος φαίνεται φτωχό και 
συμπιεσμένο. Την άνοιξη φυτρώ¬ 


νουν πολλά αγριόχορτα τα οποία 
αναπτύσσονται έντονα και όταν 
ξεραίνονται γίνονται επικίνδυνα για 
πυρκαγιά. Αξίζει ν αναφερθεί ότι 
εδώ και κάποια χρόνια το ετήσιο 
αντιπυρικό ξεχορτάριασμα πραγ¬ 
ματοποιείται βασικά από ιδιώτη 
εργολάβο (κόστος για το 2013: 
24.600 ευρώ). 

Η κόμη σε αρκετά πεύκα είναι 
ξηραμένη ενώ υπάρχουν και δέ¬ 
ντρα με πολλά ξερά κλαδιά. Πα- 
ρατηρείται, επίσης, προσβολή από 
πιτυοκάμπη (κάμπια) αλλά και από 
το παρασιτικό έντομο που προκα- 
λεί τη "βαμβακάδα" του πεύκου. 

Εγκαταστάσεις 

Η εικόνα των εγκαταστάσεων 
εντός του Άλσους κρίνεται απογο- 
ητευτική. Μία σύντομη περιήγηση 
αρκεί για να πείσει τον επισκέπτη 
ότι δεν υπάρχει λειτουργική συνο¬ 
χή μεταξύ των διαφόρων διάσπαρ¬ 
των κατασκευών ούτε και γενικό 
οργανωτικό σχέδιο για τον χώρο. 
Στο νότιο τμήμα, η μεγάλη λίμνη 
έχει εγκαταλειφθεί από ψάρια και 
πάπιες. Ο Κένταυρος, κτίσμα πα¬ 
ράνομο μέχρι πρόσφατα, παρα¬ 
μένει εγκαταλειμμένος. Η εκκλησία 
της Ζωοδόχου Πηγής παρουσιάζει 
τάσεις επέκτασης. Οι μικρότερες 
λίμνες έχουν εγκαταλειφθεί εδώ 
και χρόνια και τα εναπομείναντα 
μετά τις διάφορες καταστροφές 
περίπτερα (που ήταν εξαρχής αι¬ 
σθητικά ασυμβίβαστα με το δα¬ 
σικό περιβάλλον) παραμένουν εν 
πολλοίς αχρησιμοποίητα. Ο παλιός 
ζωολογικός κήπος δικαιολογεί την 
ύπαρξή του μόνο χάρη στην αυτα¬ 
πάρνηση των ανθρώπων του φι- 
λοζωικού συλλόγου που περιθάλ¬ 
πει εκεί πάνω από 100 αδέσποτα 
σκυλιά. Το πρώην «Τσιπουράδικο» 
προ ολίγων μόνο εβδομάδων με¬ 
τατράπηκε σε ΚΑΠΗ. Εύλογα ερω¬ 
τήματα προκύπτουν για το πώς ο 
χώρος μεταφόρτωσης σκουπιδιών 
συμβάλλει στην αειφορική αξιοποί¬ 
ηση του δάσους (σημειωτέον ότι ο 
χώρος έξω από τις εγκαταστάσεις 
της υπηρεσίας καθαριότητας μετα- 
τρέπεται κάθε πρωί σε χώρο στάθ¬ 
μευσης των ιδιωτικών αυτοκινήτων 
των υπαλλήλων). Στο βόρειο τμή¬ 
μα, ο μετεωρολογικός σταθμός 
έχει εγκαταλειφθεί, τα «Ρώσικα» 
καταρρέουν και το γήπεδο τένις 
απλώς συμπληρώνει το ψηφιδωτό 
της προχειρότητας με την οποία 


"Αναπλάσεις” 

του Αλσους: 

30 χρόνια 
"αξιοποίησης” 


αντιμετωπίστηκε το Άλσος εδώ και 
πολλά χρόνια. 

Τι πρέπει να γίνει 

Για να συντηρηθεί η υπάρχου¬ 
σα βλάστηση, θα πρέπει: Να βελ¬ 
τιωθεί το έδαφος- ιδίως σε νέους 
χώρους φύτευσης. Να ξεριζωθούν 
και ν’ αντικατασταθούν τα ξερά 
δέντρα και να καθαριστούν τα 
υπόλοιπα από τα ξερά κλαδιά. Να 
καταστρέφονται με φρεζάρισμα 
τα ζιζάνια (η χημική ζιζανιοκτονία 
καλό είναι να αποφευχθεί). Να υλο¬ 
ποιηθεί ένα ολοκληρωμένο σχέδιο 
φυτοπροστασίας από την κάμπια 
και τη βαμβακάδα του πεύκου που 
να βασίζεται σε βιολογικές μεθό¬ 
δους (ή τουλάχιστον σε εγκεκριμέ¬ 
να εντομοκτόνα). Το πλάνο δεν θα 
πρέπει να βασίζεται μόνο στην κα¬ 
ταπολέμηση, αλλά θα πρέπει να δο¬ 
μηθεί πάνω σε απλά καλλιεργητικά 
μέτρα τα οποία αποσκοπούν στην 
ευρωστία των δέντρων και στην 
αποφυγή όλων των παραγόντων 
που συμβάλλουν στην εξασθένησή 
τους. Να εφαρμοστεί ένα αυτόμα¬ 
το σύστημα άρδευσης. 

Επίσης κρίνεται σκόπιμο να ενι- 
σχυθεί η βιοποικιλότητα, με νέες 
φυτεύσεις ειδών δέντρων και θά¬ 
μνων τα οποία χαρακτηρίζονται 
από προσαρμοστικότητα σε δια¬ 
φορετικά εδάφη, ανθεκτικότητα 
στην ξηρασία και από μειωμένες 
ανάγκες συντήρησης. Το πλατάνι, η 
ακακία και η λεύκα αποτελούν πολύ 



καλές επιλογές. Η θαμνώδης βλά¬ 
στηση θα μπορούσε να εμπλου¬ 
τιστεί με είδη όπως το σπάρτο, το 
δενδρολίβανο, η δάφνη, ο σχίνος 
και με φύτευση αρωματικών φυ¬ 
τών όπως το θυμάρι και η λεβάντα. 

Η ύπαρξη ενός φυτωρίου 
εντός του Άλσους θα υποστηρίξει 
τις νέες φυτεύσεις και ταυτόχρονα 
μπορεί να λειτουργήσει ως κέντρο 
περιβαλλοντικής εκπαίδευσης για 
τους μαθητές. Η κάλυψη μεγάλων 
ελεύθερων επιφανειών με γκαζόν 
(με είδη χαμηλών απαιτήσεων σε 
νερό) ή άλλα φυτά εδαφοκάλυψης, 
όπως ο κισσός, θα βελτίωνε ση¬ 
μαντικά την αισθητική του τοπίου. 
Τέλος, η διαδικασία της κομποστο¬ 
ποίησης των υπολειμμάτων της δα¬ 
σικής ύλης (ξυλώδης μάζα, φύλλα, 
χόρτα) κλπ. σε συνδυασμό με άλλα 
αστικά απορρίμματα εντός του άλ¬ 
σους, θα μπορούσε να αποτελέσει 
ένα τρόπο εξεύρεσης πόρων ώστε 
να χρηματοδοτούνται οι εργασί¬ 
ες συντήρησης και βελτίωσης του 
τοπίου. 

Το Άλσος πρέπει ν’ αλλάξει, 
αλλά προς το καλύτερο. Η επιμέ¬ 
λεια και αναδιαμόρφωση του άλ¬ 
σους θα πρέπει να βασιστεί σε ένα 
οργανωμένο σχέδιο διαχείρισης το 
οποίο θα εκπονηθεί από ειδικούς 
επιστήμονες (γεωπόνους, δασολό¬ 
γους, αρχιτέκτονες τοπίου). Αυτό 
θα πρέπει να περιλαμβάνει: 

Τη διαχείριση της υφιστάμενης 
βλάστησης και τον εμπλουτισμό 


της κατά τον τρόπο που ήδη περι- 
γράψαμε. 

Τη ρύθμιση της λειτουργίας 
του χώρου. Εδώ μπορούν να συ- 
μπεριληφθούν ενέργειες όπως η 
περιτοίχιση (πέτρα), η σήμανση 
των χώρων, η δημιουργία ενός 
επαρκούς κυκλοφοριακού δικτύ¬ 
ου (χωμάτινα ή χαλικοστρωμένα 
μονοπάτια), η εγκατάσταση καθι¬ 
στικών και κάδων απορριμμάτων 
και η απομάκρυνση άχρηστων πια 
εγκαταστάσεων. 

Οι όποιες παρεμβάσεις (κα¬ 
τασκευαστικές ή μη) οφείλουν 
να προκαλέσουν την μικρότερη 
δυνατή όχληση του φυσικού περι¬ 
βάλλοντος και να εξασφαλίσουν 
στον επισκέπτη τη δυνατότητα να 
περιηγηθεί ή να αναπαυθεί στο 
δασικό περιβάλλον, να αθληθεί, 
να ψυχαγωγηθεί ακόμα και να 
εκπαιδευτεί ως προς την απόκτη¬ 
ση περιβαλλοντικής συνείδησης. 
Εκτός της περιβαλλοντικής αξίας, 
το Άλσος έχει και τεράστια κοινω¬ 
νική αξία. Ιδιαίτερα στις μέρες μας, 
όπου η οικονομική εξαθλίωση έχει 
υποβιβάσει σε μεγάλο βαθμό την 
ποιότητα ζωής των πολιτών, η ανα¬ 
γέννηση του άλσους θα πρέπει να 
αποτελέσει βασικό στόχο της τοπι¬ 
κής κοινωνίας. Το Άλσος πρέπει να 
είναι κομμάτι της καθημερινής ζωής 
των κατοίκων της πόλης, μια φυσι¬ 
κή προέκταση των κατοικιών και 
των χώρων δουλειάς τους. 

Επιστημονικός συνεργάτης 


ΔΙΑ ΠΑΣΑΝ ΝΟΣΟΝ 
ΚΑΙ ΠΑΣΑΝ ΜΑΛΑΚΙΑΝ 

«Ακόμη και μόνο 200.000 άτομα να έρχονται στη Νέα Φιλαδέλφεια 
λόγω του γηπέδου κάθε χρόνο, θα μου αναλογούν κι εμένα 1 -2 χιλιά¬ 
δες πελάτες. Σήμερα δεν τους έχω και γΓ αυτό θέλω να γίνει το γήπε¬ 
δο». Αυτό μας είπε ένας περιπτερούχος της περιοχής που ανυπομονεί, 
όπως πολλοί συμπολίτες μας, να κατασκευαστεί το νέο γήπεδο της ΑΕΚ 
στην περιοχή μας. «Πρέπει να είμαστε αισιόδοξοι», συνέχισε. «Αλλιώς 
πάμε χαμένοι». 

Τους τελευταίους μήνες, ο δημόσιος διάλογος στην Νέα Φιλαδέλφεια 
μονοπωλείται από το ζήτημα της κατασκευής του νέου γηπέδου από 
την Δικέφαλος ΑΕ, το οποίο εμφανίζεται ως φάρμακο δια «πάσαν νό¬ 
σον καί πάσαν μαλακίαν», όπως θα το έθετε κι ο ευαγγελιστής Ματθαί¬ 
ος. Εκτός από τη διαφαινόμενη λύση στο προφανές χρονίζον γηπεδικό 
πρόβλημα του σημερινού ποδοσφαιρικού τμήματος της ερασιτεχνικής 
ΑΕΚ και της μελλοντικής νέας ΠΑΕ ΑΕΚ (όταν με το καλό ολοκληρωθεί 
η εκκαθάριση της παλιάς ΠΑΕ και προβιβαστεί η ομάδα στην ΓοοΐΒώΙ 
Γο^υο), η συζήτηση για το γήπεδο περιέχει και μια σειρά από δοξασίες 
που δύσκολα αποδεικνύονται: ότι η κατασκευή θα επιλύσει το ζήτημα 
της ανεργίας στην περιοχή, ότι θα τονώσει την εμπορική κίνηση των 
καταστημάτων, ότι θα βελτιώσει τις συνθήκες στο αγαπημένο μας Αλ¬ 
σος, ότι θα ενισχύσει την ιστορική μας μνήμη και άλλες. Πολλοί από 
τους παράγοντες της τοπικής πολιτικής σκηνής επενδύουν στην άνευ 
όρων υποστήριξη του κατασκευαστικού σχεδίου της εταιρίας ϋΐιτίδηοΙ 
ΑΕ, προκειμένου να αποκομίσουν εκλογικά οφέλη στις επερχόμενες 
δημοτικές εκλογές. Για ορισμένους, η έναρξη των εργασιών στο εδώ 
και δέκα χρόνια άδειο κι εγκαταλειμμένο οικόπεδο που παραχωρήθηκε 
στην ΑΕΚ πριν 80 χρόνια για να καλύψει τις ανάγκες άθλησης των παι¬ 
διών των προσφύγων, αποτελεί εκ των ων ουκ άνευ προϋπόθεση για 
την ίδια την πολιτική τους ύπαρξη μετά τον Μάιο. 

Όσο, όμως, οι περί το γήπεδο φωνασκίες (που προέρχονται κατά βάση 
από τους υποστηρικτές του σχεδίου της ϋίιη^ηοΙ ΑΕ) εντείνονται, τόσο 
καλύπτεται το πραγματικό τοπίο της κρίσης που βαθαίνει και πολλοί 
συμπολίτες μας επαφίενται, όπως έχουν συνηθίσει, σε προφήτες κάθε 
είδους, στους οποίους είναι έτοιμοι να αναθέσουν την σωτηρία τους. 
Μπορούμε ακόμα να τους συγχωρήσουμε: ού γάρ οϊδασι τί ποιοΰσι. 


Το "Χαμπέρι" κυκλοφορεί σε χίλια αντίτυπα και διανέμεται δωρεάν 
κι από χέρι σε χέρι. Αναζητήστε το στο αγαπημένο σας καφενείο και 
σε άλλα καταστήματα σε όλη την πόλη, κι αν δεν το βρείτε επικοινω¬ 
νήστε μαζί μας. Η εφημερίδα συντάσσεται από ομάδα εργασίας της 
συνέλευσης του αυτοδιαχειριζόμενου κοινωνικού χώρου "Στρούγκα". 
Τα ενυπόγραφα άρθρα εκφράζουν την άποψη των συντακτών τους. 
Θα μας βρείτε στην κατάληψη της Στρούγκας, Δεκελείας 116, Νέα 
Φιλαδέλφεια, κάθε Τρίτη μετά τις 8.30 μμ που πραγματοποιούνται οι 
συνελεύσεις μας και κάθε Πέμπτη και Παρασκευή μετά τις 8.30 μμ που 
λειτουργεί καφενείο. Για τις πολιτικές, κοινωνικές και πολιτιστικές δρα¬ 
στηριότητες της Στρούγκας μπορείτε να ενημερώνεστε από τις αφί- 
σες στους τοίχους της πόλης και στην ηλεκτρονική διεύθυνση Ηΐΐρ:// 
5ΐΓου§3.θ5ρίνΒ1ο§5.πθΙ. Ε-ππειΐΙ επικοινωνίας: Η3ΒθΗ@θ5ρίν.ηθΙ 











Το Χαμπέρι 


ΣΤΙΓΜΕΣ ΑΠΟ ΤΗΝ ΙΣΤΟΡΙΑ 
ΤΗΣ ΝΕΑΣ ΦΙΛΑΔΕΛΦΕΙΑΣ 

“Αναπλάσεις” του Άλσους 

ΤΡΙΑΝΤΑ ΧΡΟΝΙΑ ΣΥΖΗΤΗΣΕΩΝ ΓΙΑ ΤΗΝ “ΑΞΙΟΠΟΙΗΣΗ” 



€> 

ΕΙΔΗΣΕΙΣ 
ΑΠ' ΤΟΝ 
ΥΠΟΛΟΙΠΟ 
ΚΟΣΜΟ 


Στην ομολογουμένως πυκνοκατοικημένη πρωτεύου¬ 
σα, το Άλσος της Νέας Φιλαδέλφειας είναι ένας χώρος 
πρασίνου με ιδιαίτερη σημασία. Ένας χώρος από τους 
λίγους που έχουν απομείνει, αν συνυπολογίσει κα¬ 
νείς τα αποτελέσματα των πυρκαγιών των τελευταί¬ 
ων ετών και την αποψίλωση εκτάσεων, δασικών μέχρι 
πρότινος, με στόχο την πώληση και την ανοικοδόμηση. 

Η πρώτη δενδροφύτευση στο λόφο αυτό έγινε το 
1914 ενώ η δεύτερη ακολούθησε το 1939. Κατά τη δι¬ 
άρκεια του 2ου Παγκοσμίου Πολέμου τα περισσότε¬ 
ρα δέντρα του Άλσους κόπηκαν από τους κατοίκους 
της περιοχής προκειμένου να καλυφθούν οι ανάγκες 
θέρμανσης. Νέα αναδάσωση έγινε το 1948 ενώ οι επό¬ 
μενες πραγματοποιήθηκαν το 1994 και 1995. Με δι¬ 
άφορες τροποποιήσεις του σχεδίου πόλεως κατά δι¬ 
αστήματα γίνονταν στο Άλσος προσθήκες διαφόρων 
κατασκευών και κτισμάτων, όπως ο μετεωρολογικός 
σταθμός της ΕΜΤ (1956), η μεγάλη λίμνη με το τεχνη¬ 
τό νησί (1965-66) και το τουριστικό περίπτερο που οι 
περισσότεροι γνωρίζουμε ως «Κένταυρο» (1976). 

Το Άλσος παραχωρήθηκε στον δήμο αρχικά κατά 
ένα μέρος του και μάλιστα υπό όρους και μόνο κατά 
χρήση. Σταδια¬ 
κά, και με διά¬ 
φορες παλινωδί¬ 
ες, η διαχείριση 
του συνόλου της 
έκτασης του Άλ¬ 
σους περνά στον 
δήμο Νέας Φι¬ 
λαδέλφειας. Η 
διαχείριση του 
Άλσους από τον 
δήμο λογικό ήταν 
να γεννήσει ποι¬ 
κίλες σκέψεις για 
την αξιοποίησή 
του. 

Παρουσιάζει 
πολύ μεγάλο εν¬ 
διαφέρον να δει 
κανείς την κατεύ¬ 
θυνση ορισμένων παλιότερων μελετών που δεν υλο¬ 
ποιήθηκαν ωστόσο στο σύνολό τους. Το 1984, ιδιωτική 
εταιρία πραγματοποιεί για λογαριασμό του δήμου 
Νέας Φιλαδέλφειας μελέτη για την «αξιοποίηση» του 
Άλσους. Αξίζει να αναφερθεί ότι στην εν λόγω μελέ¬ 
τη πρωτίστως αναφέρεται το εξής: «Πρώτη και κύ¬ 
ρια ανάγκη είναι η ύπαρξη του πράσινου. Το στοιχείο 
αυτό είναι και παραμένει κυρίαρχο στο χώρο του Άλ¬ 
σους και γίνεται σημείο αφετηρίας όλων των προτει- 
νόμενων επεμβάσεων της μελέτης.» 

Οι προτάσεις, της, ωστόσο, μόνο ένα ειρωνικό μει¬ 
δίαμα μπορούν να προκαλέσουν στον αναγνώστη: 
προτείνει να ολοκληρωθεί η κατασκευή ενός μεγάλου 
ζωολογικού κήπου και να δημιουργηθούν μια παιδού- 
πολη, μια πλατεία στις υπάρχουσες εγκαταστάσεις 
του Κένταυρου και της λίμνης, θέατρο σκιών και κου¬ 
κλοθέατρο (ανοιχτά και κλειστά 200 ατόμων), κλει¬ 
στός εκθεσιακός χώρος (200 τ.μ.), παρατηρητήριο με 
πλατεία και καθιστικά, ένας χώρος για φιλαρμονικές 
ή χορωδίες, 2 γήπεδα μπάσκετ και βόλεϊ, 3 γήπεδα 
τένις, αποδυτήρια, χώροι για πικ-νικ σχολείων εξοπλι¬ 
σμένοι με ξύλινους πάγκους, τραπέζια και οι απαραί¬ 
τητοι χώροι υγιεινής, χώροι πικ-νικ οικογενειών με μια 
ψησταριά, βρύσες, τραπέζια και πέτρινους πάγκους, 
πισίνα, 3 παιδικοί σταθμοί (εμβαδού 230 τ.μ. ο καθέ¬ 
νας), 2 ΚΑΠΗ (με κτίσματα εμβαδού 340 τ.μ. το καθέ¬ 
να) κι έναν ανοιχτό χώρο με καθιστικά, μικρές παιδι¬ 
κές χαρές στις εισόδους του άλσους, διώροφο κέντρο 
νεότητας (εμβαδού 600 τ.μ.), χώρος χορευτικών δυο 
ορόφων (εμβαδού 600 τ.μ.), κέντρο λαϊκής επιμόρφω¬ 
σης δύο ορόφων (εμβαδού 400 τ.μ.), 5 καντίνες, 4 


χώροι στάθμευσης, χωρητικότητας 515 αυτοκινήτων, 
θυρωρεία και περίπτερα πληροφοριών στις βασικές 
εισόδους, σταθμός Α’ βοηθειών, περίπτερα για μικρο- 
πωλητές, δίκτυο παροχής νερού για ύδρευση, βρύσες 
για τους επισκέπτες, κρουνοί πυρασφάλειας και σύ¬ 
στημα δρόμων. 

Δέκα χρόνια αργότερα, ο δήμος αναθέτει εκ νέου 
σε ιδιωτική εταιρία μελέτη αξιοποίησης του Άλσους. 
Οι προτεινόμενες παρεμβάσεις περιλαμβάνουν την 
κατασκευή πολλών και διαφορετικών εγκαταστάσε¬ 
ων, που μόνο Άλσος δε θυμίζουν. Βοτανικό πάρκο 40 
στρεμμάτων με βοτανικό κήπο, δύο θερμοκήπια και 
βοτανικό μουσείο, κολυμβητήριο ολυμπιακών διαστά¬ 
σεων, ενυδρείο κάτω από την υπάρχουσα λίμνη, υδρο- 
ψυχαγωγικό πάρκο με πισίνα και τσουλήθρες, παιδού- 
πολη, χώροι εστίασης (γενικά και αόριστα), δεύτερη 
λίμνη σε χαμηλότερο επίπεδο από την πρώτη για να 
μπορεί να δημιουργηθεί καταρράκτης, κινηματογράφος, 
θέατρο, χώροι για εκθέσεις, κιόσκια, λούνα παρκ, ααΐ:ίη§, πο- 
λυκέντρο για συνέδρια, παγοδρόμιο, ιστορικό πάρκο με μα¬ 
κέτες μνημείων, χώροι με χλοοτάπητα και λίμνες, φυσικός 
εξωτερικός φράκτης με αναρριχώμενα φυτά, δίκτυα 
ύδρευσης, άρδευσης και φωταγώγησης, κτίριο διοικη¬ 
τικής υπηρεσίας, 
διαμόρφωση του 
χώρου της εκκλη¬ 
σίας και του ζω¬ 
ολογικού κήπου 
είναι αυτά που 
προτείνονται. 
Και εκτός από 
όλα αυτά, δυο 
τραινάκια που το 
ένα θα διασχίζει 
την παιδούπολη 
κι ένα εναέριο 
που θα κινείται 
σε όλα το πάρ¬ 
κο (!), όπως χα¬ 
ρακτηρίζεται το 
Άλσος. Αξίζει να 
σημειωθεί ότι η 
μελέτη αυτή είχε 
συνταχθεί από οικονομολόγο. Κι όλα αυτά με βασικό 
στόχο την προσέλκυση «...568.042 ετεροδημοτών- κα¬ 
ταναλωτών των όμορων δήμων...». 

Όπως εύλογα αντιλαμβάνεται ο καθένας, μόνο 

πράσινο δε θα υπήρχε στο Άλσος βάσει των συγκε¬ 

κριμένων μελετών, αν συνυπολογιστεί πως η έκτασή 
του είναι 423 στρέμματα. Οι αναμενόμενες αντιδρά¬ 
σεις πολιτών ανέκοψαν, ευτυχώς, το μεγαλύτερο μέ¬ 
ρος των καταστροφικών σχεδίων, καθώς οι εμπνευστές 
τους αναδιπλώθηκαν και έβαλαν τελικά τα σχέδια στο 
συρτάρι. 

Για να θυμούνται οι παλιοί... 

Αυτές οι επιγραμματικές πληροφορίες από το πα¬ 
ρελθόν φανερώνουν τη διαχρονικότητα των κινδύνων 
που διέτρεξε και διατρέχει το Άλσος. Είναι προφα¬ 
νές ότι ορισμένες δημοτικές αρχές προσπάθησαν να 
επέμβουν ριζικά στο Άλσος, αποψιλώνοντάς το, χτί¬ 
ζοντας μέσα σε αυτό, καταργώντας αυτό που είναι 
στην πραγματικότητα ... δάσος, για να «καλύψουν» 
υπαρκτές μεν ανάγκες των δημοτών μέσα στο Άλσος... 
Υπάρχει όμως μεγαλύτερη ανάγκη για τον άνθρωπο, 
και ειδικά τον κάτοικο της πυκνοκατοικημένης Αθή¬ 
νας, από την επαφή με τη φύση; Η διασφάλιση αυτού 
του μικρού πνεύμονα είναι επιβεβλημένη. Και είναι 
σίγουρο ότι στο Άλσος απαιτείται να γίνουν πολλές 
διορθωτικές παρεμβάσεις, χωρίς όμως να τσιμεντοποι- 
ηθεί, όπως τόσο διακαώς επιθύμησαν και επιθυμούν 
πολλοί. 


ΓΕΡΜΑΝΙΑ: Δεν συμβαίνει μόνο στη Ελλάδα: το κρα¬ 
τικό γερμανικό ταμείο σύνταξης ϋΚν ελέγχει την κατά¬ 
σταση χιλιάδων ασφαλισμένων, που ενώ δεν είναι εξα¬ 
κριβωμένο αν είναι εν ζωή εξακολουθούν να παίρνουν 
σύνταξη. Τον Απρίλιο κόπηκε η σύνταξη για πάνω από 
7.300 ασφαλισμένους που έχουν δηλώσει κατοικία στο 
εξωτερικό και δεν ανταποκρίθηκαν στο αίτημα του τα¬ 
μείου να αποδείξουν ότι είναι ζωντανοί. 

ΤΣΕΧΙΑ: Ενάντια στη φασιστική απειλή διαδήλωσαν 
για πρώτη φορά οι Ρομά στην Τσεχία. Στο Όστραβα 
(την τρίτη μεγαλύτερη πόλη της χώρας) 200 άνθρωποι 
διαδήλωσαν ενάντια στην προσπάθεια 300 ρατσιστών 
να τους επιτεθούν. Με το σύνθημα " εδώ είναι το σπί¬ 
τι μας" απάντησαν στην ρατσιστική επίθεση που έγινε 
σε γλέντι Ρομά σε πλατεία της πόλης. Ήταν η τελευταία 
από μια σειρά επιθέσεων σε Ρομά τους τελευταίους μή¬ 
νες. Στα τέλη Σεπτέμβρη οι ρατσιστές είχαν επιτεθεί σε 
σπίτι Ρόμα στη ίδια πόλη. Στη Τσεχία ζουν 250 με 300 
χιλιάδες Ρόμα, οι περισσότεροι κάτω από συνθήκες 
φτώχειας. 

ΣΥΡΙΑ: Δεν φτάνει ο πόλεμος, τώρα εμφανίζονται και 
αρρώστιες που είχαν εξαφανιστεί εδώ και χρόνια. Σύμ¬ 
φωνα με πληροφορίες της Παγκόσμιας Οργάνωσης 
Υγείας (\νΗΟ) τουλάχιστον 10 μικρά παιδιά πάσχουν 
από πολιομυελίτιδα. Πριν από τον πόλεμο σχεδόν όλα 
τα παιδιά της Συρίας είχαν εμβολιαστεί, ενώ η τελευ¬ 
ταία περίπτωση πολιομυελίτιδας κατεγράφη το 1999. 

ΛΙΒΥΗ: Διαμαρτυρόμενοι ενάντια στις διακρίσεις 
κατά των μειονοτήτων στη Λιβύη, περίπου 80 Βέρβε- 
ροι κατέλαβαν το λιμάνι πετρελαίου Μελίταχ. Το λιμάνι 
κοντά στη πόλη Σουβάρα χρησιμοποιείται από την ιτα¬ 
λική εταιρία Ένι και την κρατική λιβυκή πετρελαϊκή εται¬ 
ρία. Οι ακτιβιστές απαιτούν περισσότερες θέσεις στη 
Συνταγματική Συνέλευση που θα συγκροτηθεί μάλλον 
το Δεκέμβρη. Με βάση τα μέχρι τώρα δεδομένα προ- 
βλέπονται 2 από τις συνολικά 60 θέσεις για τους Βερ¬ 
βέρους. 

ΒΙΕΤΝΑΜ: Περίπου 300 άτομα διαδήλωσαν για τη 
νομιμοποίηση του συμφώνου συμβίωσης ομοφυλό¬ 
φιλων, στα τέλη Οκτώβρη. Ο γάμος ομοφυλόφιλων 
δεν επιτρέπεται ακόμα στη Σοσιαλιστική Δημοκρατία 
του Βιετνάμ. Σχετική τροπολογία έχει τεθεί σε συζήτηση 
στην βιετναμέζικη βουλή από τις 5 Νοέμβρη. 

ΑΥΣΤΡΙΑ: Και αυτό δεν συμβαίνει μόνο στην Ελλά¬ 
δα: μια φάλαγγα περίπου 40 νεοναζιστών επιτέθηκε 
τον Οκτώβρη σε συνέλευση του κομμουνιστικού συν¬ 
δικάτου ΚΟΜΐηΐΘΓΠ. Ένας από τους ανθρώπους που 
συμμετείχαν στη συνέλευση κατέληξε στο νοσοκομείο. 
'Δεν είναι σύμπτωση ότι οι νεοναζί διάλεξαν μια ορ¬ 
γάνωση στην οποία συμμετέχουν μετανάστες και δη 
μετανάστες της εργατικής τάξης" ήταν το σχόλιο της 
Σέλμα Σάχτ, η οποία συμμετέχει στο Εργατικό Κέντρο 
της πρωτεύουσας. 

ΚΟΛΟΜΒΙΑ: Έκλεισε στα μέσα Οκτωβρίου το δεύ¬ 
τερο μεγαλύτερο μεταλλωρυχείο του κόσμου, Τσέρο 
Ματόσο στην Κολομβία μετά από διαμαρτυρίες των 
κατοίκων της περιοχής. Οι ντόπιοι από την φυλή Ζενού 
διεκδικούν ως αποζημίωση για την απώλεια γης που 
υπέστησαν από τη λειτουργία του μεταλλωρυχείου 
80.000 στρέμματα γης. 

ΜΠΑΓΚΛΑΝΤΕΣ: Τουλάχιστον 10 άνθρωποι έχασαν 
τη ζωή τους σε νέο δυστύχημα σε κλωστοϋφαντουρ¬ 
γείο στην πόλη Ντακά στα μέσα Οκτώβρη. Στο κτίριο 
που κάηκε ολοσχερώς δούλευαν 170 άτομα, στη συ¬ 
ντριπτική τους πλειοψηφία, γυναίκες. Ήταν η τέταρτη 
περίπτωση φωτιάς σε κλωστοϋφαντουργείο του Μπα¬ 
γκλαντές, σε διάστημα ενός χρόνου. 

ΓΕΡΜΑΝΙΑ: Σύμφωνα με τον πρόεδρο του συνδικά¬ 
του μπάτσων της Γερμανίας αναμένεται μία αύξηση της 
εγκληματικότητας των συνταξιούχων. Επειδή η γερμα¬ 
νική κοινότητα "γερνάει" και οι ηλικιωμένοι πληθαίνουν, 
θα υπάρχουν και περισσότεροι ηλικιωμένοι εγκληματί¬ 
ες, σύμφωνα με τον Όλιβερ Μάλχοβ. Ήδη το 2012 
πάνω από 7% των ύποπτων για διάφορα αδικήματα 
ήταν πάνω από 60 χρονών. 

Η διεθνίστρια 


πι & φι 


Το πάγιο αίτημα της παραχώρηση του Άλσους από το κράτος στον δήμο Νέας Φιλαδέλφειας δεν ήταν παράλογο, αν 
σκεφτεί κανείς την αυξανόμενη αξία της γης στην Αθήνα και την ύπαρξη κι άλλων διεκδικητών της αχανούς έκτασης. 
Χαρακτηριστικό παράδειγμα της διαφορετικής τύχης που θα μπορούσε να έχει το Άλσος, είναι η παραχώρηση απ’ 
το κράτος 70 στρεμμάτων του βόρειου τμήματος στον «Οικοδομικό Σύνδεσμο των εν Πειραιεί Παλαιών Πολεμιστών» 
(1930). Η παραχώρηση ακυρώθηκε το 1935, δημιούργησε όμως τις προϋποθέσεις για τα εγκαταλειμμένα πια «Ρώσικα» 
και μας κληροδότησε μια νόμιμη ιδιωτική οικοδομή εντός δασικού χώρου στο ύψος της οδού Λαχανά... 


Η μακέτα της “ανάπλασης” του 1984. 

Από τη δραστηριότητα της Στρούγκας 


Οι δυο προηγούμενοι μήνες ήταν γεμάτοι για τη συλλογικότητα της Στρούγκας και τους φίλους που συμμετέχουν, ο καθένας με τον τρόπο του, 
στη λειτουργία του χώρου. Σ' αυτό το φύλλο, παρουσιάζουμε ξεχωριστά την πολύ δυναμική ομάδα του παιδικού εργαστηρίου, χωρίς να ξεχνάμε 
τη συλλογική κουζίνα, το χαριστικό-ανταλλακτικό παζάρι, τις συναυλίες ενίσχυσης κι αλληλεγγύης, το Οπθ 5ΐΓου§3, το θέατρο, τις πολιτικές και 
κοινωνικές εκδηλώσεις, και την νέα πρωτοβουλία του "Διαβά-ζουμε". Ο κατάλογος παραμένει ανοιχτός για εκείνους που θέλουν να προτείνουν, 

να συνδράμουν, να κουνήσουν κι αυτοί τα χέρια τους ενάντια στον γενικευμένο ζόφο της ιδιώτευσης. 

τη σελίδα επιμελήθηκαν ο ΟΕ και ο π. 

Παιδικό Εργαστήρι: λίγο σοβαρά και λίγο με τρρρέλα 



Το σκηνικό της κουκλοθεατρικής παράστασης Ίοε Ογοθπί" 


Έπειτα απ’ την ανάπαυλα των καλοκαι¬ 
ρινών διακοπών, το παιδικό εργαστήρι 
της Στρούγκας επανήλθε δυναμικά. 

Την Κυριακή 13/10, συναντηθήκαμε πρώτη 
φορά για τη νέα σεζόν, με αφορμή τις εμπει¬ 
ρίες του καλοκαιριού. Ήταν ένα θαλασσινό 
εργαστήρι, με αφορμή ένα παραμύθι και στο 
τέλος δημιουργήσαμε και τον δικό μας βυθό! 

Το ραντεβού ανανεώθηκε για την Κυρια¬ 
κή 10/11. Η μεγάλη μας παρέα των 30 παι¬ 
διών και αντίστοιχων συνοδών που παρευ- 
ρέθησαν, περάσαμε ένα δημιουργικό πρωινό 
διαβάζοντας το παραμύθι “Τα ντενεκεδάκια 
επιστρέφουν με νέες περιπέτειες”, μέρη του 
οποίου δραματοποιήσαμε, χορεύοντας και 
τραγουδώντας. Παράλληλα, στην αυλή της 
Στρούγκας, λειτουργούσε χαριστικό-ανταλ- 
λακτικό παζάρι ρούχων και παιχνιδιών, μια 
πρωτοβουλία που αγκαλιάστηκε από τη γει¬ 
τονιά. Πολλοί γείτονες ή και άλλοι που απλώς 
έτυχε να περνάνε εκείνη την ώρα, βλέποντας 
τι γίνεται, έσπευσαν να στηρίξουν την κίνηση 
αυτή, προσφέροντας και οι ίδιοι τα δικά τους 
ρούχα και παίρνοντας ότι ήθελαν από τον 
ανοιχτό πάγκο του παζαριού μας που θέτει 
υπό αμφισβήτηση το ιερό δισκοπότηρο του 
καπιταλισμού, την ατομική ιδιοκτησία. 

Την τελευταία Κυριακή του Νοέμβρη, συ¬ 
ναντηθήκαμε εκ νέου στην Στρούγκα για τις 


παραστάσεις κουκλοθέατρου Ίοε ΟγθβιτΓ και 
'ΤίόσΙ & Ιλκ/'. Η Ελένη κι ο Αλέξανδρος, η 
Μαριάν κι ο Γιάννης παρουσίασαν δυο ευρη¬ 
ματικές κουκλοθεατρικές παραστάσεις, απ’ 
αυτές που εμείς οι απλοί θνητοί όταν τις πα¬ 
ρακολουθούμε λέμε ότι θέλουμε να γίνουμε 
κουκλοπαίχτες. Ένα παγωτό στο απέναντι 
πεζοδρόμιο, μια θορυβώδης μα ελκυστική 
γειτόνισσα, ο εφιάλτης της σύγκρουσης της 
πραγματικότητας με την επιθυμία, απλωμένος 
σε δύο τετραγωνικά μέτρα, με δύο σε κάθε 
περίπτωση επιδέξιους εμψυχωτές κέρδισε τα 
περίπου 20 παιδιά με τους συνοδούς τους 
ανταποκρίθηκαν στο κάλεσμά μας, παρά την 
καταρρακτώδη βροχή. 

Την 1 /12 το παιδικό εργαστήρι της Στρού¬ 
γκας είχε άλλο αντικείμενο: φτιάξαμε δικά μας 
παραμύθια, τα γράψαμε, τα εικονογραφήσα¬ 
με και τα εκδώσαμε, βεβαίως, με τον πλέον 
χειροποίητο τρόπο που όλοι μας αγαπάμε. 

Το Παιδικό Εργαστήρι της Στρούγκας ξε¬ 
κίνησε την Πρωτομαγιά του 2010 και καλά 
κρατεί. Σύμφωνα με πρόσφατο κείμενο της 
ομάδας που το διοργανώνει: 

«Βρεθήκαμε στο χώρο της Στρούγκας 
διαφορετικά μεταξύ μας άτομα, γονείς και 
δάσκαλοι, καλλιτέχνες και φοιτητές, μικροί 
και μεγάλοι, όλοι όμως παιδιά με κέφι και 
φαντασία. Μέσα σ’ αυτό το χώρο ή κι έξω 


από αυτόν, στους πεζόδρομους και τις πλα¬ 
τείες της Ν. Φιλαδέλφειας προσπαθούμε να 
εκφράσουμε τους προβληματισμούς και τις 
σκέψεις, τις ελπίδες και τα όνειρά μας για: 

• μια γειτονιά "ανοιχτή", δημιουργική, χα¬ 
ρούμενη με πολίτες ενεργούς, ποτέ μόνους 
και - γιατί όχι - ευτυχισμένους! 

• μια κοινωνία δίκαιη, χωρίς δεσμά, φιλική 
προς το περιβάλλον και τον άνθρωπο. 


• έναν κόσμο ζεστό, ειρηνικό και ασφα¬ 
λή, όπου η γη θα γυρνάει για όλους στην ίδια 
ταχύτητα, όπου τα παιδιά δε θα φοβούνται 
και θα μπορούν να εκφράζονται ελεύθερα, με 
αξιοπρέπεια και σεβασμό στον εαυτό και το 
συνάνθρωπό τους, με συναίσθηση του δικαι¬ 
ώματος τους στο καλύτερο, χωρίς εκπτώσεις. 

Δηλαδή, για ένα κόσμο "από την ανάπο¬ 
δη”!». 


Δυόμισι γεμάτοι μήνες, Λεκελείας κι Επταλόφου γωνία... 


Στους δυόμιση μήνες που πέρασαν 
από το προηγούμενο φύλλο της εφη¬ 
μερίδας, το πρόγραμμα της Στρού¬ 
γκας περιελάμβανε αρκετές ακόμη 
εκδηλώσεις, κοινωνικές, πολιτιστικές 
και πολιτικές. 

Την Κυριακή 20 Οκτώβρη, για μία ακό¬ 
μη φορά, οργανώθηκε συλλογική κουζίνα. 
Η προσέλευση του κόσμου ήταν άκρως 
ικανοποιητική, ενώ οι συζητήσεις κατά την 
διάρκεια της προετοιμασίας αλλά και του 
φαγητού, έδιναν κι έπαιρναν. 

Την Παρασκευή 25 Οκτωβρίου, οι γνω¬ 
στοί μας Β^ηοΗΙΙυδΐ^ επισκέφτηκαν για μία 
ακόμη φορά την Στρούγκα. Στην αυλή μας 
ακούστηκαν πολλά γνωστά και αγαπημένα 
τραγούδια, γεγονός που ενθάρρυνε αρκετό 
κόσμο να αψηφήσει το τσουχτερό κρύο και 
να δώσει το «παρών». 

Με αφορμή την συμπλήρωση 20 ετών 
από τον θάνατο της Κατερίνας Γώγου πραγ¬ 
ματοποιήθηκε την τελευταία ημέρα του 
Οκτώβρη εκδήλωση μνήμης της ποιήτριας. 
Η εκδήλωση περιελάμβανε την προβολή 
αποσπασμάτων από ταινίες και ντοκιμαντέρ 
που αφορούσαν την Κατερίνα Γώγου, ενώ 
απαγγέλθηκαν ποιήματα και ακούστηκαν 
μελοποιημένα ποιήματά της. 

Την πρώτη Κυριακή του Νοέμβρη διεξή- 
χθη εκδήλωση επ’ αφορμής της συμπλήρω¬ 
σης 96 χρόνων από την Οκτωβριανή Επα¬ 
νάσταση. Η ορισμένη από την συνέλευση 
της Στρούγκας ομάδα εργασίας έδωσε το 
έναυσμα για την συζήτηση μέσω της εισή¬ 
γησής της. Αρκετός κόσμος ανταποκρίθηκε 
στο κάλεσμά μας και προσήλθε στην Στρού¬ 
γκα προκειμένου να εκφράσει την άποψή 
του στο άκρως ενδιαφέρον αυτό θέμα. Η 
συζήτηση κάλυψε αρκετές εκφάνσεις και 


όψεις της επανάστασης αλλά και των μετέ- 
πειτα χρόνων και δεν σταμάτησε παρά μόνο 
όταν το προχωρήμενο της ώρας δεν το 
επέτρεπε. Δυο από τις προβολές του Οιίθ 
5ΐΓου§3 εντάχθηκαν στο αφιέρωμα στην 
Οκτωβριανή επανάσταση: «Ο άνθρωπος 
με την κινηματογραφική μηχανή» του Ντζί- 
κα Βερτόφ και ο «Οκτώβρης» του Σεργκέι 
Άιζενσταϊν. Στην πρώτη προβολή, είχαμε την 
ευκαιρία να αντιπαραβάλλουμε την ταινία με 
αποσπάσματα από τη ναζιστικής αισθητικής 
κινηματογραφία της Λένι Ρίφενσταλ. 

Η επέτειος του Πολυτεχνείου μας ώθησε 
στο να προβάλλουμε, την Πέμπτη 14 Νο¬ 
εμβρίου, το ντοκιμαντέρ της Ομάδας των 
6 «Ο αγώνας». Η ταινία, που γυρίστηκε 
από το 1972 μέχρι το 1975 πραγματεύεται 
τους αγώνες του ελληνικού λαού για την 
ανατροπή της χούντας και τους πρώτους 
εργατικούς αγώνες μετά το τέλος της. Ακο¬ 
λούθησε συζήτηση πάνω σε θέματα που 
άπτονται της ταινίας, αλλά και σε ζητήματα 
που αφορούσαν το γενικότερο πλαίσιο της 
Επταετίας και των πρώτων χρόνων της Με¬ 
ταπολίτευσης. 

Η θεατρική ομάδα «Τσιριτσάντσουλες» 
επισκέφτηκε για τέταρτη φορά την Στρού¬ 
γκα την Παρασκευή 15 Νοέμβρη, παρουσι- 
άζοντάς μας αυτή την φορά τους «Πέρσες» 
του Αισχύλου, την αρχαιότερη σωζόμενη 
τραγωδία. Έπειτα από την τελευταία επίσκε¬ 
ψή τους τον Ιούνιο, ο Τσίρι θίασος μας πα¬ 
ρουσίασε ένα έργο με βαθιά αντιπολεμικό 
μήνυμα. 

Την Παρασκευή 29/11 διοργανώθηκε 
συναυλία οικονομικής ενίσχυσης συντρό¬ 
φου που αντιμετωπίζει σοβαρό πρόβλημα 
υγείας, με το συγκρότημα Τίθ 18Βϊγ 05 και 
τους χιπχόπερς 5ΐ3ΐ6ΐΤΊ6ηΐειΙ, ]οΙΙχ Κο§θγ, 


Αψινθο και Κακοτέχνη. Ως Στρούγκα, θέ¬ 
λουμε να ευχαριστήσουμε τους καλλιτέχνες 
για την αρωγή τους σε αυτή την προσπά¬ 
θεια, αλλά και τον κόσμο που ήρθε και απέ¬ 
δειξε με τον τρόπο του πως σε αυτούς τους 
χαλεπούς καιρούς που ζούμε, η αλληλεγγύη 
είναι ο μόνος τρόπος για να καταπολεμηθεί 
η απομόνωση που θέλει το σύστημα να επι¬ 
βάλλει σ’ όσους τυχαίνει να αρρωστήσουν. 

Την Κυριακή 8/12, σε συνεργασία με τις 
Συλλογικές Δράσεις Κοινωνικής Αλληλεγ¬ 
γύης του 18 Ανω πραγματοποιήθηκε εκ¬ 
δήλωση με θέμα «Η κρίση και οι συνέπειές 
της στην ψυχική υγεία και την απεξάρτηση». 
Μετά την προβολή του ντοκιμαντέρ της 
Ζωής Μαυρουδή «ΡΉΙΝ5. Οροθετικές γυ¬ 
ναίκες, το χρονικό μιας διαπόμπευσης», εί¬ 
χαμε την ευκαιρία να συζητήσουμε αυτή την 
πολύκροτη υπόθεση κοινωνικού κανιβαλι¬ 
σμού, αλλά και τα τρέχοντα ζητήματα του 
χώρου της ψυχικής υγείας, που καταρρέει 
χάρη στις κρατικές μνημονιακές πολιτικές. 

Κατά τ άλλα, το Οιίθ 5ΐΓου§3 προέβα- 
λε επίσης τα «Ημερολόγια Μοτοσικλέτας» 
για τη νεανική περιήγηση του Ερνέστο Τσε 
Γκεβάρα στην Λατινική Αμερική κι ακόμη 
τις ταινίες «Κους κους με φρέσκο ψάρι», 
«Κοτόπουλο με δαμάσκηνα» και «Σούπα 
πάπιας». 

Η Στρούγκα φιλοξένησε επίσης στις 
17/11 μια τριπλή προβολή με γενικό τίτλο 
«δίκην 84», για οικονομική ενίσχυση του 
αναρχικού Θοδωρή Σίψα, που είναι θύμα 
αστυνομικής σκευωρίας για την υπόθεση 
της Μ^Ηΐη. Προβλήθηκαν οι ταινίες «Ο 
Δράκος» του Νίκου Κούνδουρου, «Αλφα- 
βιλ» του Ζαν Λυκ Γκοντάρ και «Πρωινή πε¬ 
ρίπολος» του Νίκου Νικολάίδη. 


Λιαβά· ζουμε 
συνάντηση πρώτη 

Στις 5/12, με καλή παρέα, κρασάκι και γύρω από τη 
φωτιά, μοιραστήκαμε αναγνώσματα στο καφενείο της 
Πέμπτης, γεμίσαμε ερεθίσματα και στη μεστή συζήτηση 
βιώσαμε την αμεσότητα και τη χαρά που οι επίσημοι 
μαθησιακοί θεσμοί στρεβλώνουν σε αγγαρεία, εξειδί- 
κευση ή εμπόρευμα. 

Στις δεκάλεπτες παρουσιάσεις, διαβάσαμε δοκίμιο 
του Φρήμαν για τη στρατευμένη τέχνη, το κείμενο του 
Μπρεχτ Για την κρίση, σκέψεις και ποιήματα του Λόρκα 
(Η ρομάντσα της Ισπανικής πολιτοφυλακής, μελοποι¬ 
ημένο το Λα Ταράτα). Απολαύσαμε την 1 η εικόνα του 
θεατρικού Μια συνάντηση κάπου αλλού του Καμπανέ- 
λη, το διήγημα Τα ρέστα του Ταχτσή, ταξιδέψαμε με Το 
πλοίο των νεκρών του Τράβεν. Ακούσαμε το κείμενο 
Οι ψυχολογικές επιπτώσεις της ανεργίας του Ευάγγε¬ 
λου Καναβιτσά, ακολούθησε το διήγημα ΡβΐτοΙβυιτι β 
ΟίήβΙηιβη Οοιτιρεη/ΎΟΌ Σκαρίμπα και ο κύκλος έκλεισε 
με τα ποιήματα του Ρεμπώ Ξεπούλημα, Απαλλαγμένος 
από κάθε ηθική και Μια εποχή στην κόλαση (μελοποιη¬ 
μένο από τις Τρύπες). 

Στη Στρούγκα θα συνεχίσουμε να ΔΙΑΒΑ-ΖΟΥΜΕ. 
Δεν φιλοδοξούμε να ιδρύσουμε «φιλολογικά σαλόνια 
στρατευμένης τέχνης» ή να τελέσουμε «μνημόσυνα 
σπουδαίων δημιουργών» - πάντως, σκοπεύουμε να 
λειτουργήσουμε τη δανειστική βιβλιοθήκη. Αντιλαμ¬ 
βανόμαστε τη μόρφωση ως κριτική, ως αμφίδρομη 
διαδικασία, ως ψυχαγωγία, ως τέρψη, ως κάτι που μοι¬ 
ράζεται με φίλους και συντρόφους. Κι όπως σχολίασε 
ένας παρευρισκόμενος ακροατής, «Ήταν τόσο ωραία 
η ατμόσφαιρα, που μου ρχεται να φέρω την επόμενη 
φορά κάτι να διαβάσω κι εγώ!». 

ΑηΩί 

Ελληνικός Χρυσός- 
Οπα&οί, σημειώσατε 2 

Τους τελευταίους μήνες, παρατηρείται μία συνεχώς εντεινόμενη προσπάθεια 
της εταιρείας «Ελληνικός Χρυσός», κοινώς των χρυσοθηρών της Χαλκιδικής, 
να εμπλακούν με τον αθλητισμό. Πρώτα, ήταν η πρόταση για χορηγία στην 
ποδοσφαιρική ομάδα του ΠΑΟΚ, η οποία απορρίφθηκε από την διοίκηση της 
Π.Α.Ε. κατόπιν των θυελλωδών αντιδράσεων των οργανωμένων οπαδών της 
ομάδας. 

Ωστόσο, δεν σταμάτησαν εκεί. Έπειτα από την παταγώδη αποτυχία τους 
με το ποδοσφαιρικό τμήμα του ΠΑΟΚ, επιχείρησαν να χρηματοδοτήσουν μία 
άλλη μεγάλη ομάδα της Θεσσαλονίκης, τον Ηρακλή. Οι ιθύνοντες της εταιρεί¬ 
ας κατέθεσαν μία πρόταση δύσκολα θα απερρίπτετο ακόμα και από ομάδα Α 
Εθνικής, πολλώ δε μάλλον από ομάδα που αγωνίζεται στην δεύτερη τη τάξει 
κατηγορία, όπως ο Ηρακλής. Εξ ου και οι πρωτεργάτες της κίνησης αυτής, 
διατυμπάνιζαν μετά παρρησίας την επικείμενη συμφωνία της εταιρείας με την 
ομάδα του Ηρακλή. 

Για δεύτερη φορά όμως, τα σχέδιά τους ματαιώθηκαν έπειτα από την δυ¬ 
ναμική παρέμβαση συνδέσμου των οργανωμένων οπαδών της ομάδας, της 
Αυτόνομης Θύρας 10. Χαρακτηριστική είναι η ανακοίνωση που αναρτήθηκε 
από τον επίσημο λογαριασμό της Θύρας 10 στα μέσα κοινωνικής δικτύω¬ 
σης: «Η ΠΑΕ ΗΡΑΚΛΗΣ έκανε το αυτονόητο και απέρριψε την πρόταση της 
ΗθΙΙείδ ΟοΙά. Μας προβληματίζει ιδιαίτερα ότι η απόφαση αυτή πάρθηκε μετά 
από παρέμβαση υγιώς σκεπτόμενων οπαδών μας ενώ θα έπρεπε να την είχατε 
τελειώσει ήδη. Τέτοιου είδους ΠΡΟΣΒΛΗΤΙΚΕΣ προτάσεις δεν θα έπρεπε να 
είχαν φτάσει καν στην Μικρά». 

Μηδέν στα δύο, λοιπόν, για τους χρυσοθήρες, οι οποίοι όμως δεν το έβα¬ 
λαν κάτω. Αντίθετα, στράφηκαν εκ νέου στον ΠΑΟΚ, στο τμήμα βόλεϊ αυτή 
την φορά, καταθέτοντας πρόταση 200.000 ευρώ, ποσό τεράστιο για τα δε¬ 
δομένα του ελληνικού βόλεϊ που σαφώς και υπερκαλύπτει τα έξοδα του Δικε¬ 
φάλου για την φετινή χρονιά. Λαμβάνοντας αυτά υπ’ όψιν, οι διοικούντες της 
ΤΑΠ ΠΑΟΚ αποφάσισαν να αποδεχθούν την πρόταση. 

Για μία ακόμα όμως φορά την απάντηση έδωσαν οι οργανωμένοι οπαδοί 
του ΠΑΟΚ με καυστικότατες ανακοινώσεις, που μεταξύ άλλων αναφέρουν: 
«Ο ΣΦ ΠΑΟΚ ΘΥΡΑ 4 καταδικάζει την απόφαση της διοίκησης του ΤΑΠ 
ΠΑΟΚ να δεχτεί τη χορηγία από την εταιρεία Ελληνικός Χρυσός. Η εταιρεία 
αυτή, με την επένδυση της θα ΚΑΤΑΣΤΡΕΨΕΙ μια από τις πιο όμορφες περιοχές 
της Ελλάδας και θα υπονομεύσει την υγεία εκατομμυρίων ανθρώπων, για να 
πλουτίσει ο Πάχτας, ο Μπόμπολας, οι Καναδοί χρυσοθήρες και όσοι πουλάνε 
εκδούλευση σε αυτούς.Αν νομίζετε ότι με λίγα ψίχουλα θα εξαγοράσετε την 
αποδοχή και την συνενοχή του κόσμου του ΠΑΟΚ είστε γελασμένοι.» 

Μάλιστα, οι οπαδοί του ΠΑΟΚ απέδειξαν την πρόθεσή τους να αντιτε- 
θούν με κάθε μέσο στην επαίσχυντη κίνηση του Ερασιτέχνη, στο παιχνίδι της 
ομάδας τους με την Κηφισιά, το οποίο οι οπαδοί του ΠΑΟΚ διέκοψαν για να 
καλύψουν τον χορηγό στην φανέλα με αυτοκόλλητα που ανέγραφαν «έξω 
ο χρυσός», ενώ στην συνέχεια ανερτήσαν πανό με το οποίο εξέφραζαν την 
πλήρη αντίθεσή τους στην χορηγία της ΕΙ ϋοΓειάο ΟοΙοΙ. 

Είναι ενθαρρυντικό να βλέπουμε πως η αλληλεγγύη στον μαχόμενο λαό 
της Χαλκιδικής τίθεται εν τέλει πάνω από το συμφέρον της εκάστοτε ομάδας. 
Οι οπαδοί, κατά των οποίων έχουν ακουστεί πολλά, αποτέλεσαν λαμπρό πα¬ 
ράδειγμα για το ότι η αλληλεγγύη δεν πρέπει να περιορίζεται σε θεωρητικολο¬ 
γίες, αλλά να αποδεικνύεται έμπρακτα. 



ΑΛΣΟΣ Ν.ΦΙΛΑΛΕΛΦΕΙΑΣ: 
χθες, σήμερα, αύριο 

Πωλ Ελυάρ··· 

118 χρόνια μετά, ακόμα επίκαιρος 



Πορτραίτο του Πωλ Ελυάρ, απ 'τον 
Σαλβαντόρ Νταλί(1929) 


Ένας απ' τους μεγαλύτερους Γάλλους ποιητές του 
20ου αιώνα, ίσως ένας απ’ τους μεγαλύτερους 
ποιητές γενικά. Γεννήθηκε στις 14 Δεκέμβρη 1895 
στο Σαιν-Ντενί, κοντά στο Παρίσι, όπου πέρασε και 
τα πρώτα χρόνια της ζωής του. Έζησε και μεγάλωσε 
σε μια περίοδο μεγάλων κοινωνικών και πολιτικών 
αλλαγών, ιστορικών γεγονότων που άλλαξαν τη ροή 
της παγκόσμιας ιστορίας. 

Το έργο του, αλλά και ο ίδιος ως προσωπικότητα 
είναι βαθιά επηρεασμένος από το κοινωνικο-πολιτικό 
κλίμα της εποχής, μιας εποχής που επηρέασε, 
άλλωστε, και πολλούς άλλους μεγάλους καλλιτέχνες 
της γενιάς του, τόσο στην ποίηση και τη λογοτεχνία 
όσο και στη ζωγραφική. Στα ποιήματά του γράφει για 
την ειρήνη, την ελευθερία και τον έρωτα, για την ίδια 
την ποίηση και το πώς μέσα απ' αυτήν ανακλάται η 
άλλοτε φρικτή κι άλλοτε όμορφη πραγματικότητα της 
ζωής. Απέναντι στην φρίκη του πολέμου, που ο ίδιος 
γνώρισε πολύ καλά, πολεμώντας στον Α' Παγκόσμιο 
Πόλεμο και παίρνοντας μέρος στην αντίσταση ως 
μέλος του Κομμουνιστικού Κόμματος Γαλλίας, κατά 
τη διάρκεια του Β' Παγκοσμίου, προέτασσε την ειρήνη 
και τη λαϊκή κυριαρχία. 

Οι πολιτικές του πεποιθήσεις, τα αντιφασιστικά 
και επαναστατικά του αντανακλαστικά, τον οδήγησαν 
να επισκεφτεί το 1949 το Γράμμο επικεφαλής μιας 
γαλλικής αντιπροσωπείας, ως ένδειξη αλληλεγγύης 
του γαλλικού αλλά και του διεθνούς προοδευτικού 
κινήματος στον ΔΣΕ. Απ’ την πρώτη γραμμή του 


μετώπου, απηύθυνε έκκληση στους στρατιώτες του 
μοναρχοφασιστικού στρατού, να αναλογιστούν την 
κατάσταση, τους λόγους για τους οποίους πολεμούν 
και να αποχωρήσουν απ' τη μάχη ή να ενταχθούν 
στο Δημοκρατικό Στρατό. Δεν είναι η πρώτη φορά 
βέβαια που επισκέφθηκε την Ελλάδα. Τρία χρόνια 
νωρίτερα, προσκεκλημένος από το ΕΑΜ συμμετείχε 
σε εκδηλώσεις στην Αθήνα και τη Θεσσαλονίκη. 

Το παν είναι να ειπωθούν όλα, και μου λείπουν οι λέξεις 
Και μου λείπει ο καιρός, και μου λείπει το θάρρος 
Ονειρεύομαι ξετυλίγω στην τύχη τις εικόνες μου 
Εχω άσχημα ζήσει, κι έχω μάθει άσχημα να μιλώ καθαρά. 

Να ειπωθούν όλα για τους βράχους, τη λεωφόρο 

και τα λιθόστρωτα 

Τους δρόμους και τους διαβάτες τους τα λιβάδια 

και τους βοσκούς 

Το χνούδι της άνοιξης και τη σκουριά του χειμώνα 
Το κρύο και τη θέρμη συνθέτοντας ένα και μόνο καρπό 

Θέλω να δείξω το πλήθος και κάθε άνθρωπο χώρια 
Μαζί μ ' ό,τι τον ζωντανεύει και ό,τι τον απελπίζει 
Και κάτω από τις ανθρώπινες εποχές κάθε τι που φωτίζει 
Την ελπίδα του και το αίμα του την ιστορία του 

και τη λύπη του 

Πωλ Ελυάρ, Να ειπωθούν όλα (1951) 

η· 
















